Θέμα: Modern Greek Language (Secondary School)
Ερώτηση: Μέγας Αλέξανδρος. Ο Αλέξανδρος ανέλαβε τον θρόνο της Μακεδονίας, όταν ο πατέρας του δολοφονήθηκε το 336 π.Χ. Ονειρευόταν να κατακτήσει τον κόσμο και ανησυχούσε μήπως δεν απέμεναν και πολλά να κατακτήσει ο ίδιος, όταν θα γινόταν βασιλιάς. Όταν πήρε την εξουσία, αποφάσισε να πραγματοποιήσει το όνειρό του, δηλαδή, να κατακτήσει τον κόσμο αλλά και να εκδικηθεί τους Πέρσες για την εισβολή τους στην Ελλάδα, το 490 π.Χ. Στην εκστρατεία του προς την Ανατολή, ο Αλέξανδρος ίδρυσε πάρα πολλές πόλεις. Σε δύο από αυτές έδωσε το όνομα του αγαπημένου του αλόγου, του Βουκεφάλα, ενώ περίπου 60 πήραν το όνομά του. Μία από αυτές ήταν η Αλεξάνδρεια της Αιγύπτου, την οποία ίδρυσε το 331 π.Χ. Σύμφωνα με έναν μύθο, ο Αλέξανδρος είδε στο όνειρό του τον Όμηρο να του λέει ότι θα έκτιζε μια πόλη στο νησί Φάρος. Όταν έφτασε εκεί, θαύμασε την περιοχή. Κατευθύνθηκε προς την όαση Σίβα, για να συμβουλευτεί το μαντείο του Άμμωνα. Έτσι, διάλεξε ένα σημείο κοντά στο νησί Φάρο για να κτίσει την πρώτη Αλεξάνδρεια. Την εποχή εκείνη, το μόνο που υπήρχε εκεί ήταν ένα ψαροχώρι, καταφύγιο πειρατών. Έφτιαξε το σχέδιο της πόλης με κιμωλία και σχεδίασε το περίγραμμα των τειχών της με πετραδάκια. Αρχιτέκτονα επέλεξε τον Δεινοκράτη τον Ρόδιο, ο οποίος σχεδίασε φαρδείς δρόμους σε αντίθεση με τους στενούς δρόμους, που συνήθως είχαν οι περισσότερες πόλεις τότε. Άφησε επίσης τον Κλεομένη να επιβλέπει αν η πόλη κτιζόταν σύμφωνα με το σχέδιό του. Ο Αλέξανδρος συνέχισε την πορεία λίγους μήνες αφότου ο Δεινοκράτης άρχισε την κατασκευή της πόλης. Η Αλεξάνδρεια έγινε η νέα πρωτεύουσα της Αιγύπτου και σημαντικό κέντρο γραμμάτων και εμπορίου, που κατοικήθηκε από πολλούς Αιγυπτίους και Έλληνες. Μέγας Αλέξανδρος, Ο Έλληνας στρατηλάτης, εκδόσεις Σαββάλας, 1999. Διασκευή για τις ανάγκες των εξετάσεων. Χαρακτήρισε την παρακάτω πρόταση ως σωστή ή λανθασμένη, χρησιμοποιώντας αποκλειστικά πληροφορίες από το κείμενο:. Η πόλη της Αλεξάνδρειας εξελίχθηκε σε διοικητικό, πνευματικό και οικονομικό κέντρο.
Επιλογές:
Σωστό
Λάθος
Σωστή απάντηση (αριθμός επιλογής, από 0): 0